CELEX: 62014CN0088
Language: lv
Date: 2014-02-21 00:00:00
Title: Lieta C-88/14: Prasība, kas celta 2014. gada 21. februārī – Eiropas Komisija/Eiropas Parlaments un Eiropas Savienības Padome

5.5.2014   
            
            
               LV
            
            
               Eiropas Savienības Oficiālais Vēstnesis
            
            
               C 135/24
            
         Prasība, kas celta 2014. gada 21. februārī – Eiropas Komisija/Eiropas Parlaments un Eiropas Savienības Padome
   (Lieta C-88/14)
   2014/C 135/29
   Tiesvedības valoda – angļu
   
      Lietas dalībnieki
   
   
      Prasītāja: Eiropas Komisija (pārstāvji – B. Smulders, B. Martenczuk un G. Wils)
   
      Atbildētāji: Eiropas Parlaments un Eiropas Savienības Padome
   
      Prasītājas prasījumi:
   
   
               —
            
            
               atcelt Eiropas Parlamenta un Padomes 2013. gada 11. decembra Regulas (ES) Nr. 1289/2013, ar kuru groza Padomes Regulu (EK) Nr. 539/2001, ar ko izveido to trešo valstu sarakstu, kuru pilsoņiem, šķērsojot dalībvalstu ārējās robežas, ir jābūt vīzām, kā arī to trešo valstu sarakstu, uz kuru pilsoņiem šī prasība neattiecas (1), 1. panta 1. punktu, kā arī 4. punktu, ciktāl ar to šajā Regulā tiek ietverts jauns 4. panta b) punkts;
            
         
               —
            
            
               noteikt, ka atcelto normu un jebkuru šo normu ieviešanas pasākumu iedarbība ir galīga, kamēr tie sapratīgā laikposmā nav aizstāti ar aktiem, kas pieņemti saskaņā ar Līgumu atbilstoši Tiesas spriedumā veiktajai interpretācijai;
            
         
               —
            
            
               piespriest atbildētājiem atlīdzināt tiesāšanās izdevumus.
            
         Pakārtoti, noteikt, ka gadījumā, ja Tiesa uzskatītu iepriekš minētās normas par nenodalāmām no apstrīdētās Regulas, tad Komisija lūdz Tiesu:
   
               —
            
            
               pilnībā atcelt Eiropas Parlamenta un Padomes 2013. gada 11. decembra Regulu (ES) Nr. 1289/2013, ar kuru groza Padomes Regulu (EK) Nr. 539/2001, ar ko izveido to trešo valstu sarakstu, kuru pilsoņiem, šķērsojot dalībvalstu ārējās robežas, ir jābūt vīzām, kā arī to trešo valstu sarakstu, uz kuru pilsoņiem šī prasība neattiecas;
            
         
               —
            
            
               noteikt, ka atceltās Regulas un jebkuru tās ieviešanas pasākumu iedarbība ir galīga, kamēr tie sapratīgā laikposmā nav aizstāti ar aktiem, kas pieņemti saskaņā ar Līgumu atbilstoši Tiesas spriedumā veiktajai interpretācijai;
            
         
               —
            
            
               piespriest atbildētājiem atlīdzināt tiesāšanās izdevumus.
            
         
      Pamati un galvenie argumenti
   
   Komisija prasa atcelt Eiropas Parlamenta un Padomes 2013. gada 11. decembra Regulas (ES) Nr. 1289/2013, ar kuru groza Padomes Regulu (EK) Nr. 539/2001, ar ko izveido to trešo valstu sarakstu, kuru pilsoņiem, šķērsojot dalībvalstu ārējās robežas, ir jābūt vīzām, kā arī to trešo valstu sarakstu, uz kuru pilsoņiem šī prasība neattiecas, 1. panta 1. punktu, kā arī 4. punktu, ciktāl ar to šajā Regulā tiek ietverts jauns 4. panta b) punkts. Pakārtoti, ja Tiesa uzskatītu iepriekš minētās normas par nenodalāmām no apstrīdētās Regulas, Komisija lūdz Tiesu šo Regulu atcelt pilnībā.
   Komisija uzskata, ka iepriekš minētās normas ir pretrunā ar LESD 290. un 291. pantu, ciktāl ar tām ir paredzēta deleģēto aktu izmantošana, jo ar attiecīgajiem deleģētajiem aktiem leģislatīvais akts tiek nevis papildināts vai grozīts, bet ieviests.
   
      (1)  OV L 347, 1. lpp.